open-index/open-wikipedia-markdown huggingface dataset:
Suzi Quatro av Suzi Quatro

***Suzi Quatro*** er det første studioalbumet til den amerikanske musikaren Suzi Quatro. Plata kom ut i oktober 1973 på Rak Records i fleire land, men kom ut på Bell Records i USA og Canada, EMI Records i Japan og Columbia Records i somme europeiske land. Det fekk tittelen ***Can the Can*** i Australia.

Albumet fekk god kritikk og selde godt verda over. Det nådde topp 50 på albumlistene i mange land, med 32. plass på den britiske albumlista, fjerdeplassen i Tyskland, femteplassen i Nederland og andreplassen i Australia. Plata fekk òg noko suksess i USA der det nådde topp 150. Singelen «Can the Can», som var med på albumet i dei fleste land, vart den største hitten til Quatro, og gjekk til topps på salslistene i fleire land i Europa og i Australia, og nådde 56. plassen i USA i 1976 då han vart gjeven ut på ny nokre år seinare. Ein annan singel frå albumet, «48 Crash», vart òg ein suksess og nådde topp 10 i fleire land, inkludert Storbritannia der han nådde tredjeplassen. 

Elvis Presley-songen «All Shook Up» vart gjeven ut på singel i USA og nådde 85. plassen på Billboard-lista. Quatro sa seinare at Presley sjølv hadde kontakta ho og sagt at versjonen hennar var «den beste sidan hans eigen versjon».

## Mottaking
*[[Village Voice]]*-kritikaren Robert Christgau sa «hennar eigne songar er ikkje i nærleiken av eitt-riff-rocken til dei to Chapman-Chinn-singlane, særskild «48 Crash», og sist gong eg vart tent på noko som berre kler seg i lær var før John Kay byrja å repetere seg sjølv.» Seinare gav Dave Thompson for AllMusic gav albumet fire og ei halv stjerne og skreiv at «Suzi Quatro er framleis eit av dei mest nakne, seksuelle albuma i heile glamrock-epoken – og ei av dei hottaste debutane det tiåret.»

## Innhald

### Original britisk utgåve
Alle songane skrivne av Suzi Quatro og Len Tuckey, utanom der andre er nemnde. 

	

*Dei fleste utgåvene av albumet utafor Storbritannia inneheldt «Can the Can». Seinare var «Can the Can» òg med på britiske utgåver.
*«Rockin' Moonbeam» var ikkje med på albumet i somme land, inkludert USA og Canada, der heller ikkje «Get Back Mamma» var med. «Can the Can» vart inkludert i staden. 

## Medverkande
* Suzi Quatro&nbsp;- bass, solovokal
* Len Tuckey&nbsp;- gitar, slidegitar, korvokal
* Alastair McKenzie&nbsp;- elektrisk piano, piano, Mellotron, korvokal
* Dave Neal&nbsp;- trommer, korvokal

### Produksjon
* Lydteknikar&nbsp;– Pete Coleman
* Mastering av&nbsp;– Chris Blair
* Produsent&nbsp;– Mike Chapman, Nicky Chinn 
* Fotografi&nbsp;– Gered Mankowitz

## Salslister

### Årslister

## Salstrofé

## Kjelder

**Denne artikkelen bygger på «[[:en:Suzi Quatro (album)|Suzi Quatro (album)]]» frå ,  den 15. april 2022.* 
*** oppgav desse kjeldene:*

## Bakgrunnsstoff
*
Diskografien til Suzi Quatro

Dette er ein oversikt over **diskografien** til den amerikanske musikaren Suzi Quatro.

## Album
### Studioalbum

### Konsertalbum

### Samlealbum

### Videoalbum

## Singlar

## Kjelder

**Denne artikkelen bygger på «[[:en:Suzi Quatro discography|Suzi Quatro discography]]» frå ,  den 15. april 2022.* 
*** oppgav desse kjeldene:*
A Shot of Rhythm and Blues

«**A Shot of Rhythm and Blues**» er ein song skriven av Terry Thompson og først spelt inn av den amerikanske soulsongaren Arthur Alexander. Han vart opphavleg gjeven ut i USA i 1961 og i Storbritannia året etter som B-sida til «You Better Move On».

I tillegg til å ha  *[[Rhythm and Blues]]* i tittelen er songen i seg sjølv ein R&B-song. 

## Andre versjonar
Johnny Kidd & the Pirates gav ut songen på singel i 1962 med Johnny Kidd på vokal, Mick Green på sologitar, Johnny Spence på bass og Frank Farley på trommer.

Denne songen og «Some Other Guy» vart ein standard i 1960-åra i Mersey-miljøet, særskild på Cavern Club, og vart spelt av Cilla, Sam «T-Bird» Jensen, The Beatles og Gerry and the Pacemakers.

The Beatles spelte inn «A Shot of Rhythm and Blues» tre gonger for BBC BBC i 1963 med John Lennon på solovokal kvar gong. Ein av versjonane finst på albumet albumet *[[Live at the BBC av Beatles|Live at the BBC]]*, gjeve ut i 1994. Kritikaren Robert Christgau kalla denne ein av Beatles sine beste coverversjonar.

I juli 1963 spelte Cilla Black inn songen på den første innspelingsøkta hennar i Abbey Road Studios. Eit opptak frå denne økta finst på albumet *[[The Abbey Road Decade: 1963-1973]]*, gjeve ut i 1997.  

Dave Edmunds spelte inn songen i 1975 på albumet hans *[[Subtle as a Flying Mallet]]*. Ein kan òg høyre denne i *[[filmen Stardust (1974)|Stardust]]*.

Van Morrison og Linda Gail Lewis framførte songen i 2000 på albumet deira *[[You Win Again av Van Morrison og Linda Gail Lewis|You Win Again]]*.

Songen vart spelt av Flamin' Groovies på samlealbumet deira, *Flamin' Groovies Collection*.

Buffalo spelte songen i 1972 under tittelen «Just a Little Rock and Roll». 

## Kjelder

**Denne artikkelen bygger på «[[:en:A Shot of Rhythm and Blues|A Shot of Rhythm and Blues]]» frå ,  den 15. april 2022.* 
*** oppgav desse kjeldene:*
Your Mamma Won't Like Me

***Your Mamma Won't Like Me*** er det tredje studioalbumet til den amerikanske musikaren Suzi Quatro. Det kom ut i mai 1975 på Rak i fleire land, men kom ut i USA på Arista Records. Plata markerte ei endring i hardrockstilen hennar frå dei to førre albuma *[[Suzi Quatro av Suzi Quatro|Suzi Quatro]]* og *[[Quatro av Suzi Quatro|Quatro]]*, mot ein meir funk-basert rockestil. 

Tittelsporet nådde 31. plassen på den britiske singellista i februar 1975. Den andre singelen til bandet, «I Bit off More Than I Could Chew», nådde òg lista, og nådde 54. plassen på den britiske singellista. «Michael» vart gjeven ut på singel i somme land, inkludert Australia, der han gjekk inn på topp 100. Albumet nådde albumlistene i fleire land, med ei topp 50-plassering i Tyskland, Noreg og New Zealand, i tillegg til at det nådde 146. plassen i USA. 

Albumet inneheld ein coverversjon av Little Willie John sin «Fever». Dette var den siste plata hennar med Alistair Mackenzie på klaverinstrument og Mike Deacon erstatta han etter dette. I 2012 vart albumet gjeve ut på ny og digitalt ommastra på 7T's Records i Storbritannia, i lag med dei andre studioalbuma hennar. Denne utgåva kom med bonusspor og nokre sjeldne fotografi.

## Innhald

## Salslister

## Medverkande
* Suzi Quatro&nbsp;- solovokal, bassgitar
* Len Tuckey&nbsp;- sologitar, korvokal
* Dave Neal&nbsp;- trommer, korvokal
* Alistair Mackenzie&nbsp;- klaverinstrument, korvokal
* Bud Beadle&nbsp;- saksofon
* Chris Mercer&nbsp;- saksofon
* Mick Eve&nbsp;- saksofon
* Steve Gregory&nbsp;- saksofon
* Ron Carthy&nbsp;- trompet
* Pete Coleman&nbsp;- lydteknikar
* Mike Chapman&nbsp;- produsent
* Nicky Chinn&nbsp;- produsent

## Kjelder

**Denne artikkelen bygger på «[[:en:Your Mamma Won&#39;t Like Me|Your Mamma Won&#39;t Like Me]]» frå ,  den 15. april 2022.* 
*** oppgav desse kjeldene:*
Nicky Chinn

**Nicholas Barry Chinn** () er ein engelsk-amerikansk låtskrivar og plateprodusent. I lag med Mike Chapman hadde han ei lang rekkje hitsinglar i Storbritannia og USA i 1970-åra og tidleg i 1980-åra, inkludert fleire internasjonale listetoppar. Duoen skreiv hittar for The Sweet, Suzi Quatro, Mud, New World, Arrows, Racey, Smokie, Tina Turner, Huey Lewis and the News og Toni Basil.

## Singlar
* **1971**:
:New World: «Tom Tom Turnaround», «Kara, Kara»
:The Sweet: «Funny Funny», «Co-Co», «Alexander Graham Bell»
* **1972**:
:Peter Noone: «Shoo Be Doo Ah»
:New World, group: «Sister Jane», «Living Next Door  to Alice», 
:The Sweet: «Poppa Joe», «Little Willy», «Wig-Wam Bam»
* **1973**:
:Mud: «Crazy», «Hypnosis», «Dyna-mite»
:New World: «Rooftop Singing»
:Suzi Quatro: «Can the Can», «48 Crash», «Daytona Demon»
:The Sweet: «Block Buster!»,  «Hellraiser», «The Ballroom Blitz»
* **1974**:
:Arrows: «Touch Too Much», «Toughen Up»
:Mud: «Tiger Feet», «The Cat Crept In», «Rocket», «Lonely This Christmas»
:Suzi Quatro: «Devil Gate Drive», «Too Big», «The Wild One»
:The Sweet: «Teenage Rampage», «The Six Teens», «Turn It Down»
* **1975**:
:Mud: «The Secrets That You Keep», «Moonshine Sally» (opphavleg spelt inn i 1972)
:Suzi Quatro: «Your Mama Won’t Like Me», «I Bit Off More Than I Could Chew»
:Smokie: «Pass It Around» «If You Think You Know How to Love Me», «Don't Play Your Rock 'n' Roll to Me»
* **1976**:
:Smokie: «Something's Been Making Me Blue», «Wild Wild Angels», «I'll Meet You at Midnight», «Living Next Door to Alice»
* **1977**:
:Exile: «Try it On»
:Smokie: «Lay Back in the Arms of Someone», «It's Your Life», 
:Suzi Quatro: «Tear Me Apart»
* **1978**:
:Exile: «Kiss You All Over», «You Thrill Me»
:Smokie: «For a Few Dollars More», «Oh Carol»
:Suzi Quatro: «If You Can't Give Me Love»
:Suzi Quatro & Chris Norman: «Stumblin' In»
:Racey: «Lay Your Love on Me»
* **1979**:
:Exile: «How Could This Go Wrong», «The Part of me that needs you most»
:Racey: «Some Girls»
:Suzi Quatro: «Don't Change My Luck», «She’s in Love with You»
* **1981**:
:Exile: «Heart and Soul»
:Toni Basil: «Mickey»

* **1983**:
:Huey Lewis and the News: «Heart and Soul»

* **1984**:
:Tina Turner: «Better Be Good to Me»

## Kjelder

**Denne artikkelen bygger på «[[:en:Nicky Chinn|Nicky Chinn]]» frå ,  den 15. april 2022.* 
*** oppgav desse kjeldene:*
Sebeș

**Sebeș** (ungarsk *Szászsebes* eller *Sebes*, transilvansk saksisk *Melnbach*, tysk *Mühlbach*, latin *Sabesium*) er ein by i Alba fylke i Romania. Kommunen er meint å inngå i storbyområdet til fylkeshovudstaden Alba Iulia.

## Busetnader

Sebeș er ein *[[municipiu]]* (større bykommune) med desse busetnadane:

## Kjelder

**Delar av denne artikkelen bygger på «[[:ro:Sebeș|Sebeș]]» frå ,  den 15. april 2022.*  

### Referansar
Joachim Haraldsen

**Joachim Håkon Ljåstad Haraldsen** (), betre kjend som **Noobwork**, er ein norsk youtubar. Han oppretta YouTube-kanalen sin 10. februar 2013, og den første videoen vart lagt ut i mars same år. Youtube-kanalen hans hadde rundt  abonnentar og  visningar per 29. september 2019.

Haraldsen har sidan rundt tidleg 2019 vore inaktiv på YouTube. I 2020 grunnla Haraldsen *Omaken Sports*, seinare *HEROIC*, ein aktør i den profesjonelle e-sportsscena.

## Kjelder

**Denne artikkelen bygger på «[[:nb:Joachim Haraldsen|Joachim Haraldsen]]» frå ,  den 15. april 2022.*  

## Bakgrunnsstoff
* Joachim Haraldsen på YouTube
Săsciori

**Săsciori** (ungarsk *Szászcsór*, tysk *Scweis*) er ein kommune i Alba fylke i Romania.

## Busetnader

Săsciori er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Săsciori, Alba|Comuna Săsciori, Alba]]» frå , den 15. april 2022.*  

### Referansar
If You Can't Give Me Love

«**If You Can't Give Me Love**» er ein song frå 1978 skriven av Mike Chapman og Nicky Chinn, og framført av Suzi Quatro på albumet *[[If You Knew Suzi...]]*.  Hanv art ein internasjonal hit våren 1978 og nådde fjerdeplassen i Storbritannia og femteplassen i Tyskland. Han nådde òg topp 10 i Australia.

«If You Can't Give Me Love» kom ut eit år seinare i Nord-Amerika og vart ein middels hit i USA då han nådde 45. plassen der. Det var oppfølgjaren til den større hitte hennar «Stumblin' In», som nådde fjerdeplassen. Dette var motsett i Storbritannia der «If You Can't Give Me Love» nådde fjerdeplassen og «Stumblin' In», som kom ut seinare, akkurat ikkje nådde topp 40.

## Salslister

### Vekeslister

### Årslister

## Andre versjonar
Ohio Express spelte inn songen i 2006 på albumet deira *The Best of 40 Years*.

## Kjelder

**Denne artikkelen bygger på «[[:en:If You Can&#39;t Give Me Love|If You Can&#39;t Give Me Love]]» frå ,  den 16. april 2022.* 
*** oppgav desse kjeldene:*

## Bakgrunnsstoff
*
Curtici

**Curtici** (ungarsk *Kürtös*, tysk *Kurtitsch*) er ein by i Arad fylke i Romania.

## Busetnader

Curtici er ein *[[oraș]]* (mindre bykommune) med berre den eine busetnaden:

## Kjelder

**Delar av denne artikkelen bygger på «[[:ro:Curtici|Curtici]]» frå , den 16. april 2022.*  

### Referansar
Ineu i Arad

**Ineu** (ungarsk *Borosjenő*, serbisk Јенопоље/*Jenopolje*, tyrkisk *Yanova*) er ein by i Arad fylke i Romania.

## Busetnader

Ineu er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Ineu|Ineu]]» frå , den 16. april 2022.*  

### Referansar
Aggro-Phobia

***Aggro-Phobia*** er det fjerde studioalbumet til Suzi Quatro, spelt inn hausten 1976 og gjeve i januar 1977. Det er det einaste albumet hennar med Mickie Most som ein av produsentane.

Songen «Tear Me Apart» nådde 27. plassen på den britiske singellista i oktober 1977. Musikkritikaren Ken Barnes, som skreiv for *[[Bomp!]]*, kalla det «glimrande» og «betre enn dei tidlegare hittane hennar».

## Innhald

## Salslister

## Medverkande
* Suzi Quatro&nbsp;- solovokal, bassgitar
* Len Tuckey&nbsp;- sologitar, korvokal
* Dave Neal&nbsp;- trommer, korvokal
* Mike Deacon&nbsp;- klaverinstrument, korvokal

; Teknisk
* Mike Chapman&nbsp;- produsent
* Mickie Most&nbsp;- produsent

## Kjelder

**Denne artikkelen bygger på «[[:en:Aggro-Phobia|Aggro-Phobia]]» frå ,  den 16. april 2022.* 
*** oppgav desse kjeldene:*
If You Knew Suzi...

***If You Knew Suzi...*** er det femte studioalbumet til Suzi Quatro, gjeve ut seint i 1978, men med 1979 som dato for opphavsretten. Det var det albumet til Quatro som nådde høgast på den amerikanske Billboard 200) då det nådde 38. plassen. Albumet gav òg Quatro den største amerikanske hitten hennar, ein duett med Chris Norman kalla «Stumblin' In», som nådde fjerdeplassen på både Billboard Hot 100 og *[[Billboard-lista|Billboard]]* Adult Contemporary-lista. 

Albumet vart spelt inn i både Köln (Tyskland), Paris (Frankrike) og Glendale (California). Det vart så miksa i California og mastra i London før det vart distribuert av eit selskap basert i New York City.

## Innhald

### Merknad
Den amerikanske og kanadiske utgåva av albumet er utan songen «Evie» og inkluderte «Stumblin' In» i staden for. Då *If You Knew Suzi...* kom ut på ny var både «Evie» og «Stumblin' In» med på albumet.

## Medverkande
* Mike Deacon klaverinstrument, piano, synthesizer, korvokal
* Dave Neal trommer, perkusjon, korvokal
* Suzi Quatro solovokal, korvokal, bassgitar, conga
* Len Tuckey rytmegitar, sologitar, korvokal

;Teknisk
* Mike Chapman produsent

## Salslister

## Kjelder

**Denne artikkelen bygger på «[[:en:If You Knew Suzi...|If You Knew Suzi...]]» frå ,  den 16. april 2022.* 
*** oppgav desse kjeldene:*
Suzi ... and Other Four Letter Words

***Suzi ... and Other Four Letter Words***, gjeve ut i 1979, er det sjette studioalbumet til den amerikanske musikaren og bassisten Suzi Quatro. Albumet nådde fjerdeplassen på VG-lista i Noreg, og vart den høgaste plasseringa hennar her. Det var òg det nest mest populære albumet hennar i USA, men her nådde det berre 117. plassen.

Albumet inneheld tre singlar, som alle gjekk inn på listene. «She's in Love with You» gjekk til topps i Sør-Afrika, og låg på toppen der i sju veker, og nådde elles topp 20 i Storbritannia, Austerrike, Nederland, Noreg og Sveits. «Mama's Boy» gjekk inn på lista i både Storbritannia og i Nederland og «I've Never Been in Love» gjekk inn på lista i USA og Storbritannia.

## Bakgrunn
Albumet kom ut etter at Quatro flytta frå USA til Storbritannia. Det er det siste albumet hennar før ho valde å ikkje fornye kontrakten hennar med plateprodusenten Mickie Most sitt RAK Records. I staden for signerte ho kontrakt med Dreamland Records, som vart starta opp av låtskrivarane og produsentane Mike Chapman og Nicky Chinn).

## Mottaking

Red Starr skreiv for *[[Smash Hits]]* i 1979 og skildra albumet som «ti umiddelbar tilgjengelege bitar med sprettande, streite poprocksongar». I meldinga si for AllMusic gav Donald A. Guarisco albumet 2,5 av 5 stjerner. Han skreiv at Quatro «gjore eit sterkt steg attende til rockerøtene sine» med albumet. Trass i mindre problem er *Suzi...and Other Four Letter Words* eit solid stykke rock som Suzi Quatro-fansen garantert kjem til å like.»

## Innhald

## Medverkande
* Suzi Quatro&nbsp;– solovokal, bassgitar
* Len Tuckey&nbsp;– sologitar, rytmegitar, akustisk gitar, korvokal
* Jamie Crompton&nbsp;– gitar, korvokal
* Bill Hurd&nbsp;– klaverinstrument, korvokal
* Dave Neal&nbsp;– trommer

;Teknisk
* Dave Tickle&nbsp;– lydteknikar
* Peter Coleman&nbsp;– lydteknikar
* Glenn Ross&nbsp;– kunstnarisk leiar
* Norman Seeff&nbsp;– fotografi
* Steve Hall&nbsp;– mastering
* Mike Chapman&nbsp;– produsent

## Salslister

;«She's in Love with You»&nbsp;/ «Space Cadets» (eller «Starlight Lady» i USA) (1979)

;«Mama's Boy»&nbsp;/ «Mind Demons» (1980)

;«I've Never Been in Love»&nbsp;/ «Starlight Lady» (eller «Space Cadets» i USA) (1980)

## Kjelder

**Denne artikkelen bygger på «[[:en:Suzi ... and Other Four Letter Words|Suzi ... and Other Four Letter Words]]» frå ,  den 16. april 2022.* 
*** oppgav desse kjeldene:*
Curtea de Argeș

**Curtea de Argeș** er ein by i Argeș fylke i Romania.

## Busetnader

Curtea de Argeș er ein *[[municipiu]]* (større bykommune) med desse busetnadane:

## Kjelder

**Delar av denne artikkelen bygger på «[[:ro:Curtea de Argeș|Curtea de Argeș]]» frå , den 17. april 2022.*  

### Referansar
Vinga i Arad

**Vinga** (ungarsk *Vinga*, tysk *Winga*, serbisk Винга/*Vinga*) er ein kommune i Arad fylke i Romania.

## Busetnader

Vinga er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Vinga, Arad|Comuna Vinga, Arad]]» frå , den 15. april 2022.*  

### Referansar
Magne J. Rongved

**Magne Jonsson Rongved** () var ein gardbrukar, lensmann og stortingsmann frå Haus i Hordaland. Han representerte Søndre Bergenshus amt på Stortinget frå 1903 til 1906.

Rongved var son til ein gardbrukar på Rongve i Haus. Sjølv tok han i 1879 eksamen ved artilleriet sin underoffiserskule i Kristiania. Han avanserte til sersjant og kommandersersjant, stykjunker frå 1902 til -09. I 20 år dreiv han farsgarden på Rongve og var elles ordførar i Haus i 12 år. Tingbolken 1900-03 var han 1. varamann til Stortinget frå Søndre Bergenhus, møtte i 1903 frå 11. mai i staden for Tornøe, medlem Landbrukskomiteen. Valperioden 1903-06 var han 3. representant frå same amtet, sat då i Vegkomiteen. Rongved høyrde til Moderate Venstre.

Frå 1. september 1909 var Rongved lensmann i Hamre til han i desember 1927 slutta i ombodet. Jamsides var han ei tid formann i forliksrådet og formann i forstandarskapet i Hamre og Åsane Sparebank, samt medlem i heradsstyret.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Jacob Bull-Tornøe

**Jacob Bull-Tornøe** () var ein norsk forretningsmann, godseigar og stortingsmann frå Skånevik i Hordaland.

Bull-Tornøe var fødd på prestegarden i Skånevik, faren var utskiftingsmann og mora prestedotter. Etter handelsskule i Bergen, reiste han utanlands og utdanna seg vidare i Berlin og deretter i Paris. Budde så nokre år i «fabrikkbyen» Roubaix, der han dreiv agenturhandel. I 1886 kjøpte han ein stor gard i Skånevik, flytta dit i 1892 og budde på garden til han døydde. Lokalt hadde han mange viktige verv, mellom anna medlem av formannskapet i heradet og leiar av sparebanken. Han fekk statsstipend og var 1898-99 i utlandet og studerte landbruksøkonomi, samvirke og kredittvesen.

Bull-Tornøe var 2. varamann til Stortinget 1895-97 frå Søndre Bergenhus amt, møtte i 1896 fram til 22. juni. Stortingsperioden 1900-03 var han fast stortingsrepresentant frå same amtet, permittert frå 11. mai 1903. I 1896 var han medlem av Næringskomite nr 1, 1900-03 sat han i Landbrukskomiteen. På Tinget sokna han til den konservative partigruppa.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Ștefănești i Argeș

**Ștefănești**, tidlegare òg **Târgu Dealului**, er ein by i Argeș fylke i Romania. Kommunen er meint å inngå i storbyområdet til fylkeshovudstaden Pitești.

Ștefănești vart oppretta som bykommune (*oraș*) i 2004.

## Busetnader

Ștefănești er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Ștefănești, Argeș|Ștefănești, Argeș]]» frå , den 17. april 2022.*  

### Referansar
Călinești i Argeș

**Călinești** er ein kommune i Argeș fylke i Romania.

## Busetnader

Călinești er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Călinești, Argeș|Comuna Călinești, Argeș]]» frå , den 17. april 2022.*  

### Referansar
Skive

**Skive** kan visa til:

Eit tynt, flatt stykke eller plate, til dømes:

* Grammofonplate
* CD-plate
* Brødskive
** Smørbrød
* Ryggskive, bruskskiver mellom ryggvirvlar
* Skyteskive, «blink» for diverse skyteøvingar
* Urskive, til dømes til solur eller armbandsur
* Skive i mekanikk, ei enkel lita skive, som ei stoppskive eller sprengskive
* Bremseskive
* Dreieskive

## Geografi
* Skive i Danmark, by på Jylland
* Skive kommune, kommune i Danmark

## Anna
* Skive i heraldikk – eit rundt symbol i våpenskjold
* Skive i exillologi – eit rundt symbol i flagg
* Skive på sopp – sporeberarar på skivesoppar

## Sjå òg
* Disk 
* Plate
Skive i Danmark

**Skive** er ein by ved ei bukt sør i Limfjorden på Jylland i Danmark. Byen, som har 20&nbsp;401 ibuarar (2021) og er administrasjonssenter i Skive kommune, ligg i eit kupert morenelandskap med fruktbare åkrar.

Skive er handels- og tenestesenter for eit stort omland med allsidig industri. Dessutan er det ein garnisonsby med Danmarks største kaserne.

Byen voks opp ved ein vadestad over Karup Å. For å vakte vadestaden vart borga Skivehus bygt før 1300. Mellomalderkyrkja Vor Frue Kirke har fine kalkmåleri. Skive rådhus vart reist i 1846.

## Kjelder
*Skive i Store norske leksikon

## Bakgrunnsstoff
Rock Hard

***Rock Hard*** er det sjuande studioalbumet til den amerikanske musikaren Suzi Quatro. Det kom ut i oktober 1980 og var det første og einaste albumet hennar på plateselskapet Dreamland. Albumet vart spelt inn over ein periode på ein månad i 1980, i United Western Studios i Hollywood. Dei tre mykje brukte korvokalistane Paul Delph, Michael Des Barres og Andrea Robinson song på albumet. Det er det siste albumet hennar som gjekk inn på ei albumliste på 26 år, før ho gav ut *[[Back to the Drive]]* i 2006. Albumet inneheld mellom andre songane «Rock Hard», «Glad All Over» og «Lipstick», som alle vart gjevne ut på singlar. TIttelsporet selde godt og nådde niandeplassen i Australia, men berre 68. plassen i Storbritannia. «Lipstick» selde berre moderat og nådde 46. plassen i Australia og 51. plassen i USA. «Glad All Over» er ein coverversjon av ein song opphavleg av The Dave Clark Five, og i motsetnad til dei andre singlane var han den einaste som nådde lista i Belgia, der han nådde 25. plassen.
 
Då albumet kom ut fekk det positive meldingar av kritikarane, og mange meinte at det var det beste albumet hennar i 1980-åra. Men det var likevel eit av dei dårlegast selde albuma til Quatro fram til då i karrieren i USA og i Noreg, sjølv om ho fekk ei gullplate for albumet i Australia. 

Albumet kom ut på ny i 2012 og var den første av fleire nymastra utgåver på Cherry Red Records på CD. Cherry Red har sidan gjeve ut andre Quatro-album, i tillegg til det siste studioalbumet hennar, *[[In the Spotlight]]*.

## Mottaking
I ei melding for AllMusic skreiv Donald A. Guarisco om albumet: «Sjølv om det manglar singelen som ville ha hjelpt det over kneika kommersielt, er *Rock Hard* så konsistent og likandes at det er vanskeleg å argumentere mot. Kort sagt er *Rock Hard* noko naudsynt og ei solid lytting for alle som er interessert i korleis kvinneorientert rock var før grrl-rockarar som L7 og Hole kom.»

## Innhald

## Salslister

## Medverkande
* Suzi Quatro&nbsp;- solovokal, bassgitar, orgel
* Len Tuckey&nbsp;- sologitar, korvokal
* Jamie Crompton&nbsp;- gitar
* Dave Neal&nbsp;- trommer
* Andrea Robinson&nbsp;- korvokal
* Linda Lawley&nbsp;- korvokal
* Michael Des Barres&nbsp;- korvokal
* Paul Delph&nbsp;- korvokal
* Sue Richman&nbsp;- korvokal
* Mike Chapman&nbsp;- produsent

## Kjelder

**Denne artikkelen bygger på «[[:en:Rock Hard|Rock Hard]]» frå ,  den 17. april 2022.* 
*** oppgav desse kjeldene:*
Andrea Robinson

**Andrea Robinson** er ein USA-amerikansk songar og skodespelar. Ho har vore korvokalist og hatt stemma i mange animasjonsfilmar. Ho var òg oppvarmingsartist for Burt Bacharach. Den største rolla hennar var syngestemma for ein annan skodespelar som spelte Sister Mary Robert (Wendy Makkena) i *[[Sister Act]]*. Innan animasjon er den største rolla hennar syngestemma til dronning Athena i*[[The Little Mermaid: Ariel's Beginning]].*

## Filmar
**[[American Hot Wax]]* (1978) - jenter bak scenen
**[[Yogi's First Christmas]]* (1980) (TV) (stemme) - songar
**[[Parent Trap 2]]* - songar på «Nothin' At All» (1986)
**[[Falcon Crest]]* - songar- på kamera (2 episodar, 1987)
**[[filmen Crazy Moon|Crazy Moon]]* (1987) - døv tenåring
**[[Riding Bean]]* (1989) (artist: «Bad Girl»)
**[[Sister Act]]* (1992) (stemme) - Sister Mary Robert (synging)
**[[Sister Act 2: Back in the Habit]]* (1993) (stemme) - Sister Mary Robert (synging)
**[[The Princess and the Cobbler]]* (1993) (stemme) - Popvokalist («Am I Feeling Love») (redigerte versjonar)
**[[The Pebble and the Penguin]]* (1995) (artist: «Now and Forever»)
**[[Disney Sing-Along Songs]]* Colors of The Wind (1995) (artist: «Can You Feel The Love Tonight» med Arnold McCuller) ikkje oppført
**MGM Sing-Alongs: Searching for Your Dreams* (1997) (artist: «Now and Forever»)
**[[Beauty and the Beast: The Enchanted Christmas]]* (1997) (ikkje oppført) - kor
**[[Star Trek Deep Space Nine]]* - sesong 7, episode 15 - Badda Bing Badda Bang (1999) - Blonde
**[[The Tigger Movie]]* (2000) (artist: «Your Heart Will Lead You Home»)
**[[The Little Mermaid: Ariel's Beginning]]* (2008) (artist: «Athena's Song»)

## Kjelder

**Denne artikkelen bygger på «[[:en:Andrea Robinson (singer)|Andrea Robinson (singer)]]» frå ,  den 17. april 2022.*  

## Bakgrunnsstoff
*
Paul Delph

**Paul Delph** () var ein USA-amerikansk songar, låtskrivar, produsent, lydteknikar og studiomusikar som arbeidde med ei rekkje artistar frå slutten av 1970-åra til midten av 1990-åra. Delph døydde av AIDS heime hos foreldra i Cincinnati i Ohio.

Delph var klaverspelar og vokalist i bandet Zoo Drive, og han har spelt med Zahara. Artistar som Delph har arbeidd med er mellom andre Bryan Adams, Doug Webb, Jon Anderson, Roy Thomas Baker, Glenn Hughes and Pat Thrall, Peter Banks, Toni Basil, Peabo Bryson, Richard Burmer, Mike Chapman, Ava Cherry, Alice Cooper, Michael Des Barres, Rhett Davies, Bob Esty, Roberta Flack, John Goodsall, Sam Harris, Phyllis Hyman, Alphonso Johnson, Johnny Mandel, Martin Page, The Pointer Sisters, Suzi Quatro, Robbie Robertson, Jimmie Spheeris, Donna Summer, Bernie Taupin, Chester Thomson, Gino Vannelli, The Weather Girls, Alee Willis og Gary Wright.

I 1992 gav han ut soloalbumet *Release*.

## Diskografi
### Studioalbum
* *Release* (1992)

### Posthume studioalbum
* *[[A God That Can Dance]]* (2003)

### Filmmusikk
* «Only One Thing» (frå *[[No Small Affair]]*) (1984)
* «Save Me», «We're Not Dead Yet», «Jackie O», «Electric Man», «So Lonely» (frå *Dance Electric*) (1985)
* «North Shore Roar» with Zoo (frå *[[filmen North Shore (1987)|North Shore]]*) (1987)
* «Fight to Survive», «On My Own - Alone» (frå *[[filmen Bloodsport|Bloodsport]]*) (1990)

## Kjelder

**Denne artikkelen bygger på «[[:en:Paul Delph|Paul Delph]]» frå ,  den 17. april 2022.* 
*** oppgav desse kjeldene:*
Main Attraction av Suzi Quatro

***Main Attraction*** er det åttande soloalbumet til den amerikanske musikaren og bassisten Suzi Quatro. Det kom ut i november 1982 og var det første og einaste ho gav ut på Polydor. Albumet vart spelt inn over ein periode på fire månadar i The Studio Toppersfield i Essex i England frå seint i 1981 til tidleg i 1982. Albumet vert generelt rekna kulminasjonen av den glattare, meir vaksne stilen til Quatro. Albumet er kjend som det einaste studioalbumet hennar utan coverlåtar av andre artistar. Men ho hadde folk med seg som låtskrivarar på kvart spor, med unntak av «Two Miles Out of Georgia», som var skriven av Chris Andrews aleine. Albumet var det siste med originale materiale ho gav ut på fire år, før ho gav ut *[[Annie Get Your Gun – 1986 London Cast]]*, og det var det siste studioalbumet hennar i 1980-åra og det siste studioalbumet på åtte år, før ho gav ut *[[Oh Suzi Q.]]*, i 1990.

Albumet kom ut då new wave var på sitt mest populære. «Heart of Stone» vart noko spelt på albumorientert rockeradio, og kom ut som den første singelen frå albumet. Han fekk noko suksess og nådde 60. plassen på den britiske singellista. Tittelsporet vart òg gjeve ut på singel, men gjekk ikkje inn på noko salsliste. Albumet fekk negativ kritikk og det meste av kritikken var retta mot at den musikalske retninga var for kommersiell samanlikna med hardrock-røtene hennar. Albumet selde dårleg og vart kommersielt skuffande, og gjekk ikkje inn på nokre albumlister. Det var første gongen eit av albuma hennar ikkje klarte dette. 

Albumet kom ut på ny i 2008 og var den første av fleire ommastra utgåver på Cherry Red Records på CD. Det inneheldt singelversjonen av «Heart of Stone» som bonusspor. 

## Mottaking
I ei seinare melding for AllMusic skreiv Jim Allen om albumet: «eit par av songane er melodiske, akustiske Juice Newton-aktige songar. Nokre få utforkar new wave/electro-dance-stilen og for dei trufaste er det eit par rockarar i klassisk Quatro-stil.» Og dei la til at «albumet er tydelegvis eit portrett av ein artist i rørsle.»

## Innhald

## Medverkande
Henta frå plateomslaget.
*Suzi Quatro&nbsp;- solovokal, bassgitar, korvokal
*Len Tuckey&nbsp;- akustisk gitar, elektrisk gitar, gitarsynthesizer, korvokal, produsent
*Dave Neal&nbsp;- trommer, perkusjon
*Chris Andrews&nbsp;- klaverinstrument, korvokal, produsent
*Jimmy Martin&nbsp;- steelgitar på «Two Miles Out of Georgia»
*Wendy Roberts&nbsp;- korvokal på «Heart of Stone»

## Kjelder

**Denne artikkelen bygger på «[[:en:Main Attraction (album)|Main Attraction (album)]]» frå ,  den 17. april 2022.* 
*** oppgav desse kjeldene:*

## Bakgrunnsstoff
*
Oh, Suzi Q.

***Oh, Suzi Q.*** er det tiande studioalbumet til den amerikanske musikaren Suzi Quatro. Det kom ut i 1990 på plateselskapa Generation Record og Bellaphon. Albumet var det siste ho gav ut med originale songar på fem år, før *[[What Goes Around - Greatest & Latest]]* i 1995. Det er òg det første ho gav ut utan den mangeårige gitaristen og den dåverande ektemannen hennar Len Tuckey, som ho skilde seg frå i 1992.

Albumet fekk negativ omtale av dei fleste kritikarane og selde i tillegg årleg. 

## Innhald

## Kjelder

**Denne artikkelen bygger på «[[:en:Oh, Suzi Q.|Oh, Suzi Q.]]» frå ,  den 17. april 2022.* 
*** oppgav desse kjeldene:*
FA-cupfinalen i fotball 1956

**FA-cupturneringa i fotball 1956** vart avslutta med finale på Wembley stadion i London laurdag 5. mai 1956. Framfor 100&nbsp;000 tilskodarar vann Manchester City FA-pokalen etter siger 3–1 over Birmingham City.

### Kampen
Manchester City kom framom då Joe Hayes skåra allereie i det 3. minutt, men Noel Kinsey skaffa balanse i stillinga etter 15. minutt. Vel eit kvarter ut i andre omgang kom to kjappe skåringar frå Manchester City-løparane Jack Dyson og Bobby Johnstone. Dermed vann Manchester City FA-trofeet for tredje gong, medan Birmingham i sin andre FA-cupfinale på ny måtte tole tap. Finalen vert særleg hugsa for den heltemodige innsatsen til Manchester City-målvakta, Bert Trautmann, som trass i at han braut eit bein i nakken då han kolliderte med ein Birmingham-spiss, fullførte kampen.

Vinnarlaget til **Manchester City** bestod av: Bert Trautmann, Bill Leivers, Roy Little, Ken Barnes, Dave Ewing, Roy Paul (kaptein), Bobby Johnstone, Joe Hayes, Don Revie, Jack Dyson og Roy Clarke.

**Birmingham** mønstra: Gil Merrick, Jeff Hall, Ken Green (kaptein), Johnny Newman, Trevor Smith, Len Boyd, Gordon Astall, Noel Kinsey, Eddy Brown, Peter Murphy og Alex Govan.

Domaren heitte Alf Bond.

## Kjelder

**Denne artikkelen bygger på «[[:en:1956 FA Cup Final|1956 FA Cup Final]]» frå ,  den 17. april 2022.*
Bascov

**Bascov** er ein kommune i Argeș fylke i Romania. Kommunen er meint å inngå i storbyområdet til fylkeshovudstaden Pitești.

## Busetnader
Bascov er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Bascov, Argeș|Comuna Bascov, Argeș]]» frå , den 17. april 2022.*  

### Referansar
What Goes Around – Greatest & Latest

***What Goes Around – Greatest & Latest*** er det ellevte studioalbumet til den amerikanske musikaren Suzi Quatro. Det kom ut i 1995 på CMC International Records. Det består av nyinnspelingar av hennar originale songar frå 1970-åra, i tillegg til fire nye songar og ein coverversjon av Bruce Springsteen-songen «Born to Run».

## Mottaking

AllMusic skreiv at albumet var «ei av desse rare samlingane som flaggar innhaldet med ein vag «greatest and latest»-undertittel, men det er først når du kjem heim du oppdagar kva du har. Bandet hennar no verkar å ha det kjekt med å gjenskape den maniske energien på dei originale innspelingar, som kan vere nok, eller ikkje, for den vanlege lyttaren.»

## Innhald
Alle songar skrivne og komponerte av Mike Chapman og Nicky Chinn, utanom der andre er nemnde. 

## Medverkande
* Suzi Quatro&nbsp;– solovokal, harmonivokal, bassgitar
* Robbie Gladwell&nbsp;– gitar, korvokal
* Andy Dowding&nbsp;– trommer, perkusjon
* Reg Webb&nbsp;– klaverinstrument, piano, korvokal
* Ray Beavis&nbsp;– saksofon, korvokal
* Dick Hanson&nbsp;– trompet, flygelhorn
* Chris Gower&nbsp;– trombone

## Kjelder

**Denne artikkelen bygger på «[[:en:What Goes Around – Greatest &#38; Latest|What Goes Around – Greatest &#38; Latest]]» frå ,  den 17. april 2022.* 
*** oppgav desse kjeldene:*
Vilddas

**Vilddas** er ei finsk musikkgrupppe skipa i Tampere i 1997 av Annukka Hirvasvuopio, Mikko Vanhasalo og Marko Jouste. Gruppa speler samisk musikk, men bruker instrument frå mange ulike kulturar, som oud og kemence. Vilddas hadde sin fyrste konsert 26. november 1997 ved Telakka i Tampere.

## Diskografi

### Háliidan 2003

: 1. Háliidan
: 2. Vuolgge Fárrui
: 3. Boađan Du Lusa
: 4. Go Moai Leimme Mánat
: 5. Vilges Suola
: 6. Moaresluohti
: 7. Lasse-ádjáluohti
: 8. Ohcejohka
: 9. Dánses Lille Sárá
: 10. Dolla
: 11. Dola Mun Cahkkehan
: 12. Irggástallan

### Single 2002

: 1. Go Moai Leimme Mánat
: 2. Ohcejohka
: 3. Go Moai Leimme Mánat (radio edit)

### Vilddas 2002

: 1. Savkalanlávlla
: 2. Jiekŋaáhpi
: 3. Oarreluohti - Nanne Luohti
: 4. Beaivvážis Šaddet Beaivvit
: 5. Dán Ija
: 6. Biegga
: 7. Hirvas-Niila Luohti
: 8. Ráfi
: 9. Pauanne
: 10. Guhtur-Ándde-Reijo
: 11. Eadni Lávlu
: 12. Báze Dearvan

### Single 2000

: 1. Biegga
: 2. Pauanne
: 3. Moarseluohti

## Medverkande

* Annukka Hirvasvuopio, solosongar
* Marko Jouste
* Mikko Vanhasalo, klarinett, saksofon, ney osb.
* Ari Isotalo
* Karo Sampela, trommer
* Risto Blomster

## Bakgrunnsstoff
* Offisiell nettstad (arkivert nettside)
Mike Summerbee

**Mike Summerbee**, fullt namn **Michael George Summerbee**, () er ein engelsk tidlegare fotballspelar, fødd i Preston og oppvaksen i Cheltenham. Han vert hugsa for sine ti år i Manchester City, ein klubb han mellom anna vart ligameister med i 1968 og vann Cupvinnarcupen for i 1970.

## Karriere
### Klubbspel
Summerbee ligadebuterte i 1959, som 16-åring, for den dåverande tredjedivisjons-klubben Swindon Town. Sommaren 1965 vart han overført til Manchester City mot £35&nbsp;000 og bidrog mykje til at klubben rykte opp frå 2. divisjon våren 1966. Høgrevengen Summerbee var ein av dei sentrale spelarane i det Manchester City-laget som vann fire trofe over tre sesongar, 1968-70; fyrst siger i ligaen, deretter finaletriumfar i FA-cupen, ligacupen og Cupvinnarcupen. Frå hausten 1975 til 1979 var Summerbee etter tur innom Burnley FC, Blackpool FC og Stockport County.

### Landslagsspel
Summerbee deltok i 8 landskampar for England. Dei tre fyrste kampane fekk han vårsesongen 1968, dei fem siste i tida frå november 1971 til 10. juni 1973. Hans einaste landslagsmål kom då England og Sveits spelte uavgjort 1–1 i ein EM-kvalifiseringskamp 10. november 1971 på Wembley stadion.

### Merittar
*Vinnar av Cupvinnarcupen: 1970 med Manchester City
*Engelsk ligameister: 1968 med Manchester City
*Vinnar av FA-cupen: 1969 med Manchester City
*Vinnar av den engelske ligacupen: 1970 med Manchester City
*Finalist i den engelske ligacupen: 1974 med Manchester City

## Kjelder

*eu-football
----
**Denne artikkelen bygger på «[[:en:Mike Summerbee|Mike Summerbee]]» frå ,  den 18. april 2022.*
FA-cupfinalen i fotball 1955

**FA-cupturneringa i fotball 1955** vart avslutta med finale på Wembley stadion i London laurdag 7. mai 1955. Framfor 100&nbsp;000 tilskodarar sikra Newcastle United seg FA-pokalen for sjette, og hittil (2021) siste, gong, då laget vann med 3–1 over Manchester City.

### Kampen
Finalen var berre 45 sekund gammal då Jackie Milburn gav Newcastle leiinga. Straks før pause utlikna Bobby Johnstone for Manchester City. I det 52. minutt kom Newcastle framom då Bobby Mitchell sende ballen i nettet. Berre sju minutt seinare fastsette George Hannah sluttresultatet til 3–1.

**Newcastle**-mannskapet bestod av: Ronnie Simpson, Bobby Cowell, Ron Batty, kapteinen Jimmy Scoular, Bob Stokoe, Tommy Casey, Len White, Jackie Milburn, Vic Keeble, George Hannah og Bobby Mitchell.

**Manchester City** mønstra: Bert Trautmann, Jimmy Meadows, Roy Little, Ken Barnes, Dave Ewing, Roy Paul, Billy Spurdle, Joe Hayes, Don Revie, Bobby Johnstone og Paddy Fagan.

Domaren heitte Reg Leafe.
## Kjelder

**Denne artikkelen bygger på «[[:en:1955 FA Cup Final|1955 FA Cup Final]]» frå ,  den 18. april 2022.*
Jackie Milburn

**Jackie Milburn**, eigenleg namn **John Edward Thompson Milburn**, () var ein engelsk fotballspelar frå Ashington. Han vert hugsa for sine mange sesongar som angrepsspelar for Newcastle United.

## Karriere
### Klubbspel
Milburn var aktiv i Newcastle United frå 1943 til 1957. Her var han med om å vinne FA-trofeet i 1951, 1952 og 1955. Han skåra begge måla då Blackpool FC vart slått 2-0 i 1951 og det fyrste målet då det vart siger 3-1 over Manchester City i 1955. Frå hausten 1957 til 1960 var han trenar og spelar for irske Linfield FC, ein klubb han leia til ligatriumf i 1959 og 1960.

### Landslagsspel
I tida oktober 1948 til oktober 1951 deltok Milburn i 12 av Englands landskampar, skåra 10 mål. Så å seie på dagen fire år seinare fekk han ein 13. og siste landskamp, borte mot Danmark i København.

## Kjelder

*eu-football
**Denne artikkelen bygger på «[[:en:Jackie Milburn|Jackie Milburn]]» frå ,  den 18. april 2022.*
Svendborg

**Svendborg** er ein by søraust på øya Fyn i Danmark. Byen har 27&nbsp;054 ibuarar (2021) og er administrasjonssenter i Svendborg kommune. Svendborg ligg vakkert til på skråningar ned mot ei hamn, og lystbåthamn, med ferjesamband til Ærø og andre øyar sør om Fyn.

Næringsmiddelindustrien i Svendborg sysselset mange menneske, sjukehuset er også ein stor arbeidsplass. Her er høgskular og fagskular der det vert utdanna folk til sjukepleie, sjøfart og dykking.

Svendborg vart kjøpstad i 1253 og har mange gamle bygningar. St. Nikolai Kirke er frå 1220 og bygd romansk stil. Svendborg er venskapsby med Bodø.

## Kjelder
*Svendborg i Store norske leksikon

## Bakgrunnsstoff

*
Back to the Drive

***Back to the Drive*** er det tolvte studioalbumet til Suzi Quatro. Det kom ut i mars 2006 og var eit comeback, og det første sidan *[[Oh Suzi Q.]]* i 1990 (om ein ser bort frå nyinnspelingane på *What Goes Around* i 1994 og sjølvhjelpsalbumet *Unreleased Emotion* i 1998). Det var produsert av Sweet gitaristen Andy Scott og Steve Grant med hjelp frå den gamle produsenten til Quatro, Mike Chapman. Ho hadde òg med seg Shirlie Roden på korvokal, eks-ektemannen Len Tuckey på gitar og dottera Laura Quatro (då Laura Tuckey), i duett med ho på singelen «I'll Walk Through the Fire With You».

Albumet kom ut på EMI Records ute i verda, på Liberty Records i Storbritannia og på Caroline Records i Nord-Amerika

## Musikk
Albumet består av ulike musikkstilar. Tittelsporet er eit rockespor som samplar introen frå «Devil Gate Drive» og gitarlinja frå den første store hitten hennar, «Can The Can». «15 Minutes of Fame» er ein folkrocksong. «Duality» vart spelt inn i indisk raga-stil og vart skriven i lag med Vicki Tischler Blue (tidlegare i The Runaways). «I Don't Do Gentle» er storbandrock frå 1950-åra. Som dei fleste albuma til Quatro, inneheld det ein coversong, ein versjon av Neil Young-songen «Rockin' in the Free World».

Det er to balladar på albumet, «Sometimes Love Is Letting Go» og «Free the Butterfly». 

## Plateomslag og tittel
Fotografiet på plateomslaget var teken av Steve Payne med eit bilete av Quatro som skrik medan ho speler bassgitar. Fotografia på innsida av omslaget vart tekne av Gered Mankowitz og Victory Tischler-Blue. Mankowitz hadde tidlegare fotografert Quatro for dei tidlegare albuma hennar på RAK Records.

Tittelen *Back to the Drive* syner til hitten hennar «Devil Gate Drive», som impliserer at ho vender attende til rockerøtene. 

## Mottaking
Sjølv om albumet fekk god kritikk av kritikarane og fansen, nådde det berre 78. plassen på albumlista i Sveits. Allmusic gav albumet fire av fem stjerner. 

## Innhald

Den japanske utgåva kom med dei to bonusspora «Ambition» og «Why Do Rainbows Die».

## Medverkande
* Suzi Quatro - bassgitar, solovokal
* Andy Scott - gitar, korvokal, produsent
* Len Tuckey - gitar
* Steve Grant - ulike instrument, produsent
* Paul Jones - munnspel
* Andy Dowding - trommer
* Ray Beavis - saksofon
* Toby Gucklhorn - trombone.
* Dick Hanson - trompet
* Bruce Bisland - trommer
* Reg Webb - piano, korvokal
* Kate Webb - korvokal
* Laura Tuckey - korvokal, duett på «I'll Walk Through the Fire with You»
* Shirlie Roden - korvokal

## Kjelder

**Denne artikkelen bygger på «[[:en:Back to the Drive|Back to the Drive]]» frå ,  den 17. april 2022.* 
*** oppgav desse kjeldene:*
Markhumle

**Markhumle** (*Bombus pratorum*) er ei sosial humle som lever i mange ulike naturtypar og kan vera dominerande både på kulturmark og skogsmark. Ho er tidleg ute og mellom dei fyrste humlene som har arbeidarar i mai. Markhumla er kjenneteikna av eit tydeleg gult krageband og ein raudoransje bakende.

Markhumla er utbreidd over heile Europa og i delar av Asia. I Noreg finst ho over heile landet, men er uvanleg over skoggrensa. Individ av arten er her observert frå 15. mars til 25. september. Markhumla dannar samfunn på 50 til 120 individ. Bola verta lagde under eller på bakken i musebol, i gamle fuglereir, i fuglekassar og i husvegger.

## Kjelder
*
Ohunka

**Ohunka** (lakota for 'usant', fleirtal **ohunkakan**) er ei tradisjonell kveldsforteljing blant siouxfolk. Desse sogene har ofte mytologiske figurar som Iktomi eller Iya saman med menneske. Forteljaren viste evnene sine ved å kombinera ulike episodar og halda tilhøyrarane interesserte. Nokre ohunka-forteljingar blei samla av Zitkala-Sa i boka *Old Indian Legends*.

## Kjelder

**Denne artikkelen bygger på «[[:en:Ohunka|Ohunka]]» frå ,  den 18. april 2022.*
Internett i Noreg

**Internett i Noreg** er tilgjengeleg gennom fiber- eller mobilnettverk. Domenekoden for landet er .no.
I 2013 hadde nesten 100 % av innbyggjarane i Noreg tilgang til Internett.

## Soge
I 1973 blei Noreg det fyrste ikkje-engelskspråklege landet til å koplast til ARPANET. NORSAR (Norwegian Seismic Array) ved Kjeller utanfor Oslo blei forbdunde med satellitt til SDAC (Seismic Data Analysis Center) i Virginia i USA som del av ARPANET for å overvaka kjernevåpentestavtalar med Sovjetunionen.

## Toppnivådomene
.no  er nasjonalt toppnivådomene (ccTLD) for Noreg. Norid er domenenamnregiseret med base i Trondheim. Det har statlege Uninett som eigar, og blir overvaka av Nasjonal kommunikasjonsmyndighet. 9. juli 2021 var det  824 489  registrerte .no-domene. Ein kan berre registrera domene knytte til organisasjonar som er representerte i Noreg og registrerte ved Brønnøysundregistera. Ein organisasjon kan ha maksimalt 100 domene. I tillegg kan individ som bur i Noreg registrera eit undernivådomene, priv.no. Det finst andre undernivådomene for visse organisasjonar, som kommunar og skular. Den strenge reguleringa gjer at cybersquatting nesten ikkje finst. Utgåtte domene blir verna mot ombruk i seks månader.

## Kjelder

**Denne artikkelen bygger på «[[:en:Internet in Norway|Internet in Norway]]» frå ,  den 18. april 2022.*  
 
## Bakgrunnsstoff

* Fornye.no/internettleverandorer/. Prisliste over ulike norske internettleverandørar
Rick Price

**Richard Price** () er ein engelsk bassist, som spelte med ulike Birmingham-baserte rockeband, som Sight and Sound, The Move (1969–1971) og Wizzard (1972–1975). 

## Karriere
Price vart fødd i Birmingham. Det første bandet hans var The Cimarrons, som var inspirerte av The Shadows. Han flytta så til The Sombreros, som seinare endra namnet sitt til Sight & Sound og gjekk i ei meir psykedelisk retning. Han byrja å samarbeide med Mike Sheridan for å skrive songar. Price vart med i The Move i 1969 og var med gruppa i to år, inkludert ein mislykka turné i USA. Han bidrog òg med bass på tidlege innspelingar for debutalbumet til ELO, men av uklåre årsaker vart ingen av basspartia hans med på den endelege miksen av albumet då det kom ut i 1971. 

Etter han slutta i The Move signerte han ein kontrakt med Gemini Records. Han spelte så inn albumet *This Is To Certify That* (med Sheridan) i 1970 og eit soloalbum, *Talking To The Flowers*, i 1971. Han vart med tidlegare Move-kollega Carl Wayne i Light Fantastic, før dei danna Mongrel med dei framtidige Wizzard-trommeslagarane Charlie Grima og Keith Smart.

Han byrja å spele med Wood igjen i det nye bandet hans, som fekk to store hitsinglar i Storbritannia, «See My Baby Jive» og «Angel Fingers», i tillegg til juleklassikaren «I Wish It Could Be Christmas Everyday» (alle i 1973). 

Etter at Wizzard vart oppløyst, vart han med i Wizzo Band på pedalsteelgitar i 1975, men dei vart oppløyst i 1978. Price har òg vore medlem av The Rockin' Berries sidan 1990.

Price er gift med Dianne Lee frå duoen Peters and Lee. 

## Kjelder

**Denne artikkelen bygger på «[[:en:Rick Price|Rick Price]]» frå ,  den 18. april 2022.* 
*** oppgav desse kjeldene:*

## Bakgrunnsstoff
*
Mike Burney

**Mike Burney** () var ein engelsk jazz-saksofonist, mest kjend for tida han spelte i Roy Wood sitt Wizzard.

## Karriere
Mellom 1968 og 1970 spelte Burney  i bandet til Billy Fury. Etter dette vart han medlem av Wizzard og spelte på singlar som «I Wish It Could Be Christmas Everyday». 

I nyare tid arbeidde han med The Million-Airs Big Band & Concert Orchestra og var åtte år i The Syd Lawrence Orchestra. Han arbeidde òg i eit felles prosjekt med andre Wizzard-medlemmar kalla The Old Horns Band. 

Burney turnerte og spelte med Chaka Khan, The Beach Boys, Sammy Davis jr., Petula Clark, Memphis Slim, Steve Winwood, Ruby Turner, Adam Faith, Bob Hope, Cliff Richard, Cilla Black, Dionne Warwick og Matt Monro.

## Kjelder

**Denne artikkelen bygger på «[[:en:Mike Burney|Mike Burney]]» frå ,  den 18. april 2022.* 
*** oppgav desse kjeldene:*
See My Baby Jive

«**See My Baby Jive**» er ein song frå 1973 av det britiske glamrockbandet Wizzard.

Songen er skriven og produsert av Roy Wood og var den andre singelen til bandet til Wood, og den første som nådde toppen på UK Singles Chart. Han låg fire veker på toppen av lista i mai og juni 1973. Han nådde òg toppen av den irske IRMA-lista og femteplassen på den tyske singellista. Songen nådde 12. plassen i Australia.  På etiketten på singelen stod det «Korvokal - The Suedettes». Singelen var den sjette bestseljande singelen i Storbritannia i 1973.

ABBA sa seinare at songen var ein stor inspirasjon då dei skreiv sin første store, internasjonale hit, «Waterloo» året etter. Ein coverversjon av Flash Cadillac & the Continental Kids kom ut i 1977.

## Medverkande
* Roy Wood – vokal, elektrisk og akustisk gitar, sitar, cello, fagott, barytonsaksofon, kontrabass, basstuba, trombone, blokkfløyter, perkusjon
* Rick Price – bassgitar, vokal, perkusjon
* Bill Hunt – piano, cembalo, valthorn, trompet, tenorhorn, signalhorn, eufonium , tuba, lite glass, korvokal
* Hugh 'H' McDowell – cello og ARP-synthesiser
* Nick Pentelow – tenorsaksofon, klarinett & fløyte; bass korvokal
* Mike Burney – saksofon, klarinett & fløyte
* Keith Smart – trommer
* Charlie Grima – trommer, conga, perkusjon

## Salslister

## Kjelder

**Denne artikkelen bygger på «[[:en:See My Baby Jive|See My Baby Jive]]» frå ,  den 18. april 2022.* 
*** oppgav desse kjeldene:*

## Bakgrunnsstoff
*Australian-charts.com